turjo4nis/wikipedia-bn-dump-20250701 huggingface dataset:
অলিম্পিকে তাজিকিস্তান

তাজিকিস্তান স্বাধীন দেশ হিসাবে প্রথম গ্রীষ্মকালীন অলিম্পিক গেমসে অংশগ্রহণ করে ১৯৯৬ সালে এবং শীতকালীন অলিম্পিক গেমসে অংশগ্রহণ করে ২০০২ সালে। তাজিকিস্তান তারপর থেকে সকল গেমসে প্রতিনিধি পাঠিয়ে আসছে। আন্দ্রেই ড্রাইজিন দেশের একমাত্র ক্রীড়া হিসাবে ২০০২, ২০০৬ ও ২০১০ শীতকালীন গেমসে প্রতিদ্বন্দ্বীতা করেছিলেন।

১৯৮৮ সালে পর্যন্ত তাজিকিস্তান সোভিয়েত ইউনিয়নের অংশ হয়ে অলিম্পিক গেমসে প্রতিনিধিত্ব করেছিল। সোভিয়েত ইউনিয়ন ভেঙে যাওয়ার পর ১৯২২ গেমসে সমন্বিত দলের অংশ হিসাবে অংশগ্রহণ করে।

তাজিক ক্রীড়াবিদগণ গ্রীষ্মকালীন অলিম্পিকে ৩ টি পদক জিতেছে। প্রথম পদক জিতে ২০০৮ গ্রীষ্মকালীন অলিম্পিকে জুডোতে পুরুষদের ৭৩ কেজি বিভাগে। শীতকালীন গেমসে এখনো কোন পদক জিততে পারেনি।

তাজিকিস্তানের জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে এটি আন্তর্জাতিক অলিম্পিক কমিটির স্বীকৃতি লাভ করে।

পদক তালিকা

গ্রীষ্মকালীন গেমস অনুযায়ী পদক

ক্রীড়া অনুযায়ী পদক

আরও দেখুন 
 অলিম্পিকে ভুটান
 অলিম্পিকে অস্ট্রেলিয়া‎
 অলিম্পিকে আজারবাইজান‎
 অলিম্পিকে আফগানিস্তান
 অলিম্পিকে আর্জেন্টিনা‎
 অলিম্পিকে আর্মেনিয়া‎
 অলিম্পিকে আলবেনিয়া‎

বহিঃসংযোগ
অ্যাম্বিয়ান্স

অ্যাম্বিয়ান্স সুইডেনের বিশিষ্ট চলচ্চিত্র পরিচালক অ্যান্ডার্স ওয়েবার্গ পরিচালিত; ৭২০ ঘণ্টা (৩০দিন)-এর দৈর্ঘ্য সহ চলচ্চিত্রটি হবে বিশ্বের সবচেয়ে বেশি স্থায়িত্ব সম্পন্ন নির্বাক চলচ্চিত্র। এই চলচ্চিত্রটিই হবে পরিচালক অ্যান্ডার্স ওয়েবার্গ পরিচালিত অন্তিম চলচ্চিত্র।

সারাংশ 
অম্বিয়ান্স চলচ্চিত্রটি আংশিকভাবে ১৯৫৭ সালে মুক্তিপ্রাপ্ত দ্য সেভেন্থ সিল চলচ্চিত্রের চেস খেলার উপর ভিত্তি করে তৈরি হয়েছে। পিরিচালক অ্যান্ডার্স চলচ্চিত্রটিকে চলন্ত ছবির সাথে অতিবাহিত শিল্পীর সময় বিমূর্ত অ-রৈখিক আখ্যান সারসংক্ষেপ হিসেবে চিত্রিত করবেন বলে জানিয়েছেন।

মুক্তি ও চিত্রায়ন 
পরিচালক ওয়েবার্গ পুরনো ও ক্লাসিক বোয়ের পুনঃনির্মাণের বিরুদ্ধে অ্যাম্বিয়ান্স চলচ্চিত্রটি তৈরি করছেন। চলচ্চিত্রটি একটি অংশ সুইডেনের একটি সমুদ্রসৈকতে চিত্রায়িত করা হয়েছে যেখানে দ্য সেভেন্থ সিল বোয়টিরও চিত্রায়ন করা হয়।

২০১৬ সালে পরিচালক জানায় যে বোয়ের ৪০০ ঘণ্টা চিত্রায়ন সফল হয়েছে। ২০১৪ সালে বোয়টির ৭২ মিনিটের একটি ট্রেলারের মুক্তি দেওয়া হয়।
২০১৬ সালে বোয়ের ২০ ঘণ্টা স্থায়িত্ব সম্পন্ন ট্রেলার রিলিজ করা হয়।
২০১৮ সাল পর্যন্ত বোয়ের একটি ৭২ ঘণ্টা সময়ের ভিডিও মুক্ত করা হবে। এবং শেষে ২০২০ সালের ৩১ ডিসেম্বর পূর্ণ দৈর্ঘ্য চলচ্চিত্রটি সারা পৃথিবী জুড়ে প্রদর্শিত হবে।

তথ্যসূত্র

বহিঃসংযোগ 
 
 

সুয়েডীয় চলচ্চিত্র
২০২০-এর চলচ্চিত্র
২০০৪ আইসিসি পুরস্কার

২০০৪ আইসিসি পুরস্কার ৭ সেপ্টেম্বর ২০০৪ সালে আলেকজান্দ্রা প্যালেস, লন্ডনে অনুষ্ঠিত হয়েছিলো। এভাবে আইসিসি পুরস্কার ২০০৪ সালে প্রথম দেওয়া হয়। যার উদ্দেশ্য ছিল আগের বছরের সেরা ব্যক্তি এবং দলের পারফরমেন্সকে স্বীকৃতি দেওয়া।

বিজয়ী

স্যার গারফিল্ড সোবার্স ট্রফি (আইসিসি বর্ষসেরা খেলোয়াড়)

বিজয়ী: রাহুল দ্রাবিড় (ভারত)
দ্রাবিড় ২০০৩-০৪ পারফরমেন্স: 
টেস্ট ম্যাচ: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ 
ওয়ানডে ম্যাচ: ৩০ ম্যাচ, ৯৬০ রান, ১x১০০, ৮x৫০, ১৫ ক্যাচ, ৪টি স্ট্যাম্পিং

মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)

বর্ষসেরা টেস্ট খেলোয়াড়
বিজয়ী: রাহুল দ্রাবিড় (ভারত) (২০০৩-০৪ পারফরমেন্স: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ)
মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)

বর্ষসেরা একদিনের আন্তর্জাতিক খেলোয়াড়
বিজয়ী: এন্ড্রু ফ্লিনটফ (ইংল্যান্ড) 
মনোনীত: স্টিফেন ফ্লেমিং (নিউজিল্যান্ড), ড্যানিয়েল ভেট্টোরি (নিউজিল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), অ্যান্ড্রু সাইমন্ডস (অস্ট্রেলিয়া), জ্যাক ক্যালিস (দক্ষিণ আফ্রিকা), শন পোলক (দক্ষিণ আফ্রিকা), ক্রিস গেইল (ওয়েস্ট ইন্ডিজ), ভিভিএস লক্ষ্মণ (ভারত), শচীন টেন্ডুলকার (ভারত), মুত্তিয়া মুরালিধরন (শ্রীলঙ্কা), চামিন্দা ভাস (শ্রীলঙ্কা), আব্দুর রাজ্জাক (পাকিস্তান), হিথ স্ট্রিক (জিম্বাবুয়ে)

বর্ষসেরা উদীয়মান খেলোয়াড়
বিজয়ী: ইরফান পাঠান (ভারত) 
মনোনীত: টিনো বেস্ট (ওয়েস্ট ইন্ডিজ), ডেভন স্মিথ (ওয়েস্ট ইন্ডিজ), মাইকেল ক্লার্ক (অস্ট্রেলিয়া), ইমরান ফরহাত (পাকিস্তান), উমর গুল (পাকিস্তান), ইয়াসির হামিদ (পাকিস্তান), হামিশ মার্শাল (নিউজিল্যান্ড)

বর্ষসেরা আম্পায়ার
সাইমন টাওফেল (অস্ট্রেলিয়া)

স্পিরিট অব ক্রিকেট
নিউজিল্যান্ড

বিশ্ব টেস্ট একাদশ 

 ম্যাথু হেইডেন
 হার্শেল গিবস 
 রিকি পন্টিং (অধিনায়ক) 
 রাহুল দ্রাবিড় 
 ব্রায়ান লারা 
 জ্যাক ক্যালিস 
 অ্যাডাম গিলক্রিস্ট 
 চামিন্দা ভাস 
 শেন ওয়ার্ন 
 জেসন গিলেস্পি 
 স্টিভ হার্মিসন

বিশ্ব ওডিআই একাদশ 

 অ্যাডাম গিলক্রিস্ট
 শচীন টেন্ডুলকার
 ক্রিস গেইল 
 রিকি পন্টিং (অধিনায়ক) 
 ব্রায়ান লারা
 বীরেন্দর শেবাগ 
 জ্যাক ক্যালিস 
 অ্যান্ড্রু ফ্লিনটফ 
 শন পোলক 
 চামিন্দা ভাস 
 জেসন গিলেস্পি

উদ্যোক্তা
 উপস্থাপনার স্পন্সর: হুন্দাই

অন্যান্য স্পন্সর এবং অংশীদার

প্লাটিনাম স্পনসর: এলজি
সম্প্রচার অংশীদার: সেট ম্যাক্স
ট্রফি স্পনসর: Swarovski (সোয়ারোস্কি)

তথ্যসূত্র

২০০৪-এ ক্রিকেট
২০০৪-এ পুরস্কার
আন্তর্জাতিক ক্রিকেট কাউন্সিলের পুরস্কার ও র‍্যাংকিং
আইসিসি পুরস্কার ও র‌্যাঙ্কিং
মাগুরা সরকারি টেকনিক্যাল স্কুল ও কলেজ

মাগুরা সরকারি টেকনিক্যাল স্কুল ও কলেজ (ইংরেজি: Magura Govt. Technical School & College) ১৯৬৫ সালে ভোকেশনাল ট্রেনিং ইনস্টিটিউট (ভিটিআই) নামে প্রতিষ্ঠিত।

ইতিহাস
প্রতিষ্ঠানটি ২৯ ডিসেম্বর ২০০৩ সালে সরকারী ঘোষণা অনুসারে মাগুরা টেকনিক্যাল স্কুল ও কলেজ, মাগুরা নামকরণ করা হয়।

অবস্থান
প্রতিষ্ঠানটি মাগুরা জেলা শহরের প্রাণকেন্দ্রে জেলা প্রশাসকের কার্যালয়ের অনতি দূরে জেলা সদর হাসপাতাল এবং পি.টি.আই এর মাঝখানে ঢাকা-যশোর-কুষ্টিয়া মহাসড়কের দক্ষিণ পার্শ্বে সবুজ গাছপালায় সমৃদ্ধ মনোরম পরিবেশে অবস্থিত।

পরিচালনা
বর্তমানে দক্ষ, অভিজ্ঞ, সুশিক্ষিত শিক্ষকমন্ডলী দ্বারা প্রতিষ্ঠানের শিক্ষা কার্যক্রম পরিচালিত হচ্ছে। প্রথম ও দ্বিতীয় শিফটে এস.এস.সি (ভোকেশনাল) ও এইচ.এস.সি (ভোকেশনাল) কোর্স চালু আছে।সেই সংগে  বৈকালিন কম্পিউটার কোর্স চালু করা হয়েছে। সম্পত্তি ডিপ্লোমা কোর্স চালু হয়েছে। নবম, দশম, একাদশ, দ্বাদশ এবং ডিপ্লোমা ইন ইন্জিনিয়ারিং শ্রেণীতে প্রায় ৯৫০ জন  ছাত্র-ছাত্রী অধ্যয়নরত আছে।

ভর্তি কার্যক্রম
চারটি টেকনোলজির উপর সার্টিফিকেক কোর্সে ২ বছর মেয়াদী এস.ইস.সি (ভোকেশনাল) এবং এইচ.এস.সি (ভোকেশনাল) কোর্স চালু রয়েছে।
সেই সঙ্গে একটি ছয় মাস মেয়াদী কম্পিউটার ডিগ্রী কোর্স চালু হয়।
২০১৬ সালে নতুন করে ৪ বছর মেয়াদী ডিপ্লোমা ইন ইঞ্জিনিয়ারিং কোর্সে দুইটি টেকনোলজি চালু হয়।

সার্টিফিকেট কোর্স
 জেনারেল ইলেকট্রিক্যাল ওয়াকর্স
 ইলেকট্রনিক্স
 রেফ্রিজারেশন অ্যান্ড এয়ার কন্ডিশনিং
 ফার্ম মেশিনারি

ডিপ্লোমা ইন ইঞ্জিনিয়ারিং কোর্স
 ইলেকট্রিক্যাল
 পাওয়ার

ডিগ্রি কোর্স
 কম্পিউটার

আরও দেখুন
বাংলাদেশের সরকারি টেকনিক্যাল স্কুল ও কলেজের তালিকা
বাংলাদেশের পলিটেকনিক ইনস্টিটিউটের তালিকা
বাংলাদেশ কারিগরি শিক্ষা বোর্ড

বহিঃসংযোগ
মাগুরা টেকনিক্যাল স্কুল ও কলেজ

তথ্যসূত্র

মাগুরা জেলার মহাবিদ্যালয়
বাংলাদেশের সরকারি টেকনিক্যাল স্কুল ও কলেজ
বাংলাদেশের কারিগরি শিক্ষাপ্রতিষ্ঠান
মাগুরা সদর উপজেলা
১৯৬৫-এ প্রতিষ্ঠিত শিক্ষাপ্রতিষ্ঠান
১৯৬৫-এ পূর্ব  পাকিস্তানে প্রতিষ্ঠিত
রূপান্তরিত লিঙ্গ

রূপান্তরিত লিঙ্গ বা ট্রান্সজেন্ডার হল সেসব ব্যক্তি যাদের মানসিক লিঙ্গবোধ জন্মগত লিঙ্গ চিহ্ন হতে ভিন্ন। রূপান্তরিত লিঙ্গের ব্যক্তিবর্গ যদি তাদের  লিঙ্গ পরিবর্তন করতে ডাক্তারি সাহায্য কামনা করে তবে তাদেরকে অনেকসময় রূপান্তরকামী নামে ডাকা হয়। 'এছাড়াও রূপান্তরিত লিঙ্গ একটি শ্রেণিগত পরিভাষা: যাতে এমন ব্যক্তিদেরও যোগ করা হয় যাদের  মানসিক লিঙ্গবোধ তাদের জন্মগত লিঙ্গচিহ্নএর বিপরীত (রূপান্তরকামী পুরুষ বা রূপান্তরকামী নারী), এছাড়াও এতে এমন শ্রেণীও অন্তর্ভুক্ত হয় যারা স্পষ্টভাবে নারীসুলভ বা পুরুষসুলভ নয় (জেন্ডারক্যুয়্যার বা বিচিত্রলিঙ্গ, যেমন দ্বৈতলিঙ্গ, সর্বলিঙ্গ, লিঙ্গতরল, অথবা অলিঙ্গ)। রূপান্তরিত লিঙ্গের অন্যান্য সংজ্ঞার মধ্যে তৃতীয় লিঙ্গের ব্যক্তিবর্গও অন্তর্ভুক্ত থাকে অথবা রূপান্তরিত লিঙ্গকে তৃতীয় লিঙ্গ হিসেবে সংজ্ঞায়িত করা হয়। তবে মাঝে মাঝে, বিস্তৃত পরিভাষায় রূপান্তরিত লিঙ্গ বোঝাতে ক্রস-ড্রেসার বা বিপরীত লিঙ্গের পোশাক পরিধানকারীদেরকেও বোঝানো হয়,, তাদের লিঙ্গবোধ যাই হোক না কেন।

রূপান্তরিত লিঙ্গের ব্যক্তিবর্গ বিপরীতকামী, সমকামী, উভকামী বা নিষ্কামী ইত্যাদি হিসেবে চিহ্নিত হতে পারেন., অথবা প্রচলিত যৌন অভিমুখিতার তকমাকে বেঠিক বা অপ্রযোজ্যও মনে করতে পারেন। পাশাপাশি, রূপান্তরিত লিঙ্গ পরিভাষাটি  আন্তঃলিঙ্গ হতে সম্পূর্ণ আলাদা, যার দ্বারা এমন ব্যক্তিবর্গকে বোঝানো হয় যারা জন্মগতভাবে এমন বৈশিষ্ট্যের অধিকারী যা পুরুষ বা নারীর দৈহিক যৌন বৈশিষ্ট্য হতে আলাদা।

অনেক ট্রান্সজেন্ডার ব্যক্তি জেন্ডার ডিসফোরিয়ায় আক্রান্ত। এদের কেউ কেউ হরমোন রিপ্লেসমেন্ট থেরাপি , লিঙ্গ-নিশ্চিত অস্ত্রোপচার বা সাইকোথেরাপির মতো চিকিৎসা নিয়ে থাকেন। সকল ট্রান্সজেন্ডার ব্যক্তি এসব চিকিৎসা পছন্দ করেন না। কেউ কেউ আর্থিক বা চিকিৎসাগত কারণে এগুলো করতে পারেন না।

আরও দেখুন
 হিজড়া (দক্ষিণ এশিয়া) - দক্ষিণ এশিয়ায়, বিশেষ করে, ভারতের রূপান্তরকামী বা রূপান্তরিত লিঙ্গের নারীদের (পুরুষ-হতে-নারীতে রূপান্তরিত লিঙ্গ) বোঝাতে ব্যবহৃত একটি পরিভাষা।

টীকা

তথ্যসূত্র

আরও পড়ুন

বহিঃসংযোগ 

 

 
অদ্ভুতলিঙ্গ
লিঙ্গ অধ্যয়ন
 4
অলিম্পিকে ইউক্রেন

ইউক্রেন স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে এবং তারপর থেকে প্রত্যেক গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে। ওকসানা বাইউল হলেন প্রথম স্বর্ণ পদক বিজয়ী ইউক্রেনীয় ক্রীড়াবিদ।

স্বাধীনতার পূর্বে ইউক্রেন, ১৯০০-১৯১২ গেমস রুশ সাম্রাজ্যের অধীন, ১৯৫২-১৯৮৮ গেমস সোভিয়েত ইউনয়নের অধীন এবং সোভিয়েত ইউনিয়নের পতনের পর ১৯৯২ গেমসে সমন্বিত দলের অধীনে অলিম্পিক গেমসে প্রতিনিধিত্ব করেছে। তাতিয়ানা গুতসু হলেন ১৯৯২ সমন্বিত দলের সবচেয়ে সেরা ক্রীড়াবিদ।

ইউক্রেনীয় ক্রীড়াবিদগণ গ্রীষ্মকালীন অলিম্পিকে ১১৫ টি পদক এবং শীতকালীন অলিম্পিকে ৭ টি পদক জিতেছে। সবচেয়ে বেশি পদক জিতেছে গ্রীষ্মকালীন জিমন্যাস্টিকসে এবং শীতকালীন বায়াথলনে। ইউক্রেন শীর্ষ পদক অর্জনকারী দেশসমূহের মধ্যে একটি।

ন্যাশনাল অলিম্পিক কমিটি অব ইউক্রেন ১৯৯০ সালে গঠিত হলেও আন্তর্জাতিক অলিম্পিক কমিটি আইওসির স্বীকৃতি পায় ১৯৯৩ সালে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

বহিঃসংযোগ
সারাওয়াক নদী

সারাওয়াক নদী (মালয় - সুঙ্গাই সারাওয়াক) হল বোর্নিও দ্বীপের সারাওয়াকের মধ্য দিয়ে প্রবাহিত একটি নদী। বোর্নিও দ্বীপের মধ্যস্থলে কাপুয়াস পর্বতমালায় উৎপন্ন এই নদীটি দৈর্ঘ্যে প্রায় ২১৭ কিলোমিটার (১৩০ মাইল); এর দু'টি উপনদী হল সারাওয়াক কিরি ও সারাওয়াক কানান। মালয়েশিয়ার সারাওয়াক প্রদেশের দক্ষিণপশ্চিমাঞ্চলের অধিবাসীদের কাছে জলের অত্যন্ত গুরুত্বপূর্ণ উৎস এই নদী। সারাওয়াক প্রদেশের রাজধানী কুচিং এই নদীর তীরেই অবস্থিত। নানাধরনের জলক্রীড়া, যেমন বাৎসরিক ক্রীড়ানুষ্ঠান সারাওয়াক রেগাতা এই নদীকে ঘিরেই আয়োজিত হয়। সারা পৃথিবী থেকে এই অনুষ্ঠান পর্যটকদের আকর্ষণ করে থাকে।

সারাওয়াক প্রদেশের গভর্নর ইয়াং দি-পেরতুয়া নেগেরি, সারাওয়াক-এর সরকারি বাসভবন আস্তানা এই নদীর তীরেই অবস্থিত। এছাড়াও সারাওয়াক প্রদেশের নতুন বিধানসভা ভবন ও ১৮৭৯ সালে শ্বেতরাজাদের আমলে তৈরি ঐতিহাসিক দুর্গ ফোর্ট মার্গেরিটাও এই নদীর উত্তর তীরে অবস্থিত।

তথ্যসূত্র 

নদী
ভূগোল
বৈশ্বিক বিপাসনা বুদ্ধমন্দির

বৈশ্বিক বিপাসনা বুদ্ধবিহার মুম্বাইয়ের উত্তর-পশ্চিমে বোরিবালির, গোরাইতে অবস্থিত একটি বুদ্ধবিহার ও ধ্যানাগার। এর নির্মাণকাজ ২০০০ সালে শুরু হয় এবং ২০০৮ সালে নির্মাণ সম্পূর্ণ হয়। ভারতের রাষ্ট্রপতি প্রতিভা দেবী সিং পাতিল, এই বুদ্ধবিহারটির শুভ-উদ্বধন করেন ৮ ফেব্রুয়ারি ২০০৯ সালে। এটি আরব সাগর ও গোরাই খাড়ির মাঝের দানকৃত জমিতে নির্মাণ করা হয়েছে। বুদ্ধবিহারটি মায়ানমারের ঐতিহ্যবাহী বুদ্ধমন্দির রেঙ্গুনের    সয়েডসগোন বুদ্ধবিহারের আদলে নির্মিত।

তথ্যসূত্র 

বৌদ্ধমন্দির
মুম্বই
বৌদ্ধধর্ম
ভারতে বৌদ্ধধর্ম
২০০৯-এ সম্পন্ন ভবন ও স্থাপনা
ধ্যান
ভারতের বৌদ্ধবিহার
অলিম্পিকে উজবেকিস্তান

উজবেকিস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।

১৯৯৪ সালের পূর্বে ১৯৫২ - ১৯৮৮ সাল পর্যন্ত উজবেকিস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।

উজবেক ক্রীড়াবিদগণ গ্রীষ্মকালীন গেমসে সর্বমোট ২০টি পদক এবং শীতকালীন গেমসে ১টি মাত্র পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে।
 
উজবেকিস্তানের জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে আইওসির স্বীকৃতি লাভ করে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

আরও দেখুন 
 প্যারালিম্পিকে উজবেকিস্তান
 এশিয়ান গেমসে উজবেকিস্তান

বহিঃসংযোগ
ব্রাহ্মণবাড়িয়া সরকারি পলিটেকনিক ইনস্টিটিউট

ব্রাহ্মণবাড়ীয়া পলিটেকনিক ইনস্টিটিউট বাংলাদেশের কয়েকটি নতুন পলিটেকনিক ইনস্টিটিউটসমূহের মধ্যে একটি।

অবস্থান 
ইসলামপুর, বিজয়নগর, ব্রাহ্মণবাড়ীয়া (৩২৩৪) বাংলাদেশ

ইতিহাস

ক্যাম্পাস 
অত্র প্রতিষ্ঠানের ক্যাম্পাস কোলাহল এবং ধূমপান মুক্ত।

টেকনোলজি সমূহ
 রেফ্রিজারেশন এন্ড এয়ারকন্ডিশনিং
 কম্পিউটার
 আর্কিটেকচার এন্ড ইন্টেরিয়র ডিজাইন
 ইলেকট্রোমেডিক্যাল

ছাত্রাবাস  নেই

ছাত্র সংগঠন 
এখানে বাংলাদেশ ছাত্রলীগ, জাতীয়তাবাদী ছাত্রদল, বাংলাদেশ ইসলামী ছাত্রশিবির ও ক্বওমীপন্থী ছাত্রসংগঠন তাদের কর্মকাণ্ড পরিচালনা করছে।

তথ্যসূত্র

বহিঃসংযোগ 

 অফিসিয়াল ওয়েবসাইট 

চট্টগ্রাম বিভাগের পলিটেকনিক ইনস্টিটিউট
বাংলাদেশের সরকারি পলিটেকনিক ইনস্টিটিউট
ব্রাহ্মণবাড়িয়া জেলার মহাবিদ্যালয়
২০০৫-এ প্রতিষ্ঠিত শিক্ষাপ্রতিষ্ঠান
২০০৫-এ বাংলাদেশে প্রতিষ্ঠিত
বাংলাদেশের কারিগরি শিক্ষাপ্রতিষ্ঠান
ব্রাহ্মণবাড়িয়া
আইএনএস কলকাতা (ডি৬৩)

আইএনএস কলকাতা হল কলকাতা শ্রেনির নির্দেশিত ক্ষেপণাস্ত্র যুক্ত ডেস্ট্রয়ার শ্রেনির স্টেলথ যুদ্ধজাহাজ। ২০০৩ সালে এই যুদ্ধ জাহাজ নির্মাণের কথা থাকলেও নির্মাণে বিলম্ব হয় এবং ২০০৬ সালে জাহাজটির নির্মাণ শুরু হয় তৎকালীন সরকারের আমলে এরপর ২০১৪ সালের ১০ই জুলাই জাহাজটির পরীক্ষা মূলক যাত্রা শুরু হয় এবং ১৬ই আগস্ট ২০১৪ সালে ভারতের প্রধানমন্ত্রী, নরেন্দ্র মোদীা  আসার পর আইএনএস কলকাত যুদ্ধ জাহাজটি ভারতীয় নৌ বাহিনীর অন্তর্ভুক্ত  হয়।

প্রযুক্তি ও নির্মাণ 
জাহাজটি নির্মাণ করেছে মাজাগাঁয় ডক লিমিটেট এবং ডিজাইন করেছে নেভি ডিজাইন ব্যুরো। জাহাজটির নির্মাণ কৌশল এতই উন্নত যে দূরে অন্য জাহাজ থেকে মনে হবে এটি মাছ ধরা টলার। জাহাজটি ১৬৩ মিটার লম্বা ও ১৭ মিটার চওড়া। এটি একটি ডুবজাহাজ প্রতিরোধী ও ১৬টি মিসাইল ছুড়তে সক্ষম যুদ্ধ জাহাজ। জাহাজটিতে ইউক্রেন থেকে আনা ২টি ডিজেল ইঞ্জিন, ২টি গ্যাস টার্বাইন ও ২টি জেনেরেটর রয়েছে। জাহাজটির গতি ৩০ নটিকাল কিমি (৫৬ কিমি/ঘণ্টা) এবং এর রেঞ্জ ৮০০ নটিকাল কিমি বা ১৫০০ কিমি।

সেন্সর ও রাডার 
এই যুদ্ধ জাহাজটিতে ব্যবহৃত রাডারটি (MF-STAR-AESA) ইসরায়েলে তৈরি। রাডারটির চারদিকে চারটি প্যনেল বর্তমান; ফলে এটি ৩৬০ ডিগ্রি নজর রাখতে সক্ষম। রাডারটি এস ব্যনড সংকেত বিশ্লেষনে সক্ষম যা প্রধানত কৃত্রিম উপগ্রহের সঙ্গে যোগাযোগে ব্যবহৃত হয়। রাডারটির রেঞ্জ ২৫০ কিমি। প্রযুক্তিটি এক সঙ্গে ২৪টি সংকেত বুঝতে ও ১৬টি মিসাইল ছুড়তে সক্ষম।

ডুবজাহাজ সনাক্তকরণ প্রযুক্তি 
জাহাজটিতে দেশীয় প্রযুক্তিতে তৈরি ডুবজাহাজ ধ্বংসকারী ব্যবস্থা রয়েছে। এটি জলের নিচে এক সঙ্গে ৮টি লক্ষ্য শনাক্ত করতে সক্ষম ও ৪টি টর্পেড ছুড়তে সক্ষম।

ক্ষেপণাস্ত্র ব্যবস্থা 
জাহাজটি থেকে ব্রাহ্মোস ক্ষেপণাস্ত্র ও বারাক ৮ ছুড়তে সক্ষম।

তথ্যসূত্র

বহিঃসংযোগ 
 

২০০৬-এর জাহাজ
কলকাতা শ্রেণি ডেস্ট্রয়ার
ভারতে নির্মিত জাহাজ
ভারতীয় নৌবাহিনীর ডেস্ট্রয়ার
মুম্বই শহরতলি রেল

মুম্বই শহরতলি রেল ভারতের মুম্বই মহানগরীর স্থানীয় সার্বজনিক পরিবহন ব্যবস্থা। মুম্বই শহরতলি রেল পরিচালনা করে ভারতীয় রেলের মধ্য ও পশ্চিম রেল অঞ্চল। এই শহরতলি রেলের সর্বমোট দৈর্ঘ্য , যেখানে প্রায় ২৩৪২টি ট্রেন দৈনিক ৭.৫ মিলিয়ন যাত্রী পরিবহন করে; এই হিসেবে বার্ষিক যাত্রী পরিবহন সাংখ্য প্রায় ২.৬৪ বিলিয়ন। মুম্বই শহরতলি রেল, ভারতের বৃহত্তম তথা বিশ্বের গুরুত্বপূর্ণ শহরতলি রেলগুলির একটি।

ইতিহাস 

মুম্বই উপনগরীয় রেলের ইতিহাস অনেক পুরনো। কারণ, দক্ষিণ এশিয়ায় ব্রিটিশ কর্তৃক প্রথম ১৮৫৩ সালের ১৬ এপ্রিল তারিখে প্রথম ট্রেন চালিত হয় বোরি বন্দর (বর্তমান ছত্রপতি শিবাজী টার্মিনাস) থেকে থানে পর্যন্ত। মুম্বই উপনগরীয় রেল তারই একটি প্রশাখা।

পরিষেবা

সন্ত্রাসী আক্রমণ 
মুম্বই উপনগরীয় রেল মোট আট বার সন্ত্রাসী আক্রমণের শিকার হয়েছে এবং এর ফলে  প্রায় ৩৬৮ জন মানুষ মারা গেছে বলে ধারণা করা হয়।
 ১২ মার্চ ১৯৯৩ - রেয় রোড স্টেশনে বোমা বিস্ফোরণ
 ১৩ মার্চ ২০০৩ - মুলুন্ডে একটি ট্রেনে বোমাবাজি যার ফলে ২০ জন নিহত হয়।
 ১১ জুলাই ২০০৩ - একটি ট্রেনে ক্রমাগত বোমাবাজি যার ফলে ২০৯ জন নিহত হয়।
২৬ নভেম্বর ২০০৮ - ছত্রপতি শিবাজী টার্মিনাস ২০০৮ মুম্বই হামলার সময় আক্রমণ করা হয় এর ফলে কমপক্ষে ৬০ জন নিহত হয়।

জনপ্রিয় সাংস্কৃতিতে

চলচ্চিত্র 

মুম্বই উপনগরীয় রেল বলিউডের অনেক চলচ্চিত্রে দেখানো হয়েছে। উল্লেখ্য ভাবে কিছু তার মধ্যে

 অগ্নিপথ, 
 দাবাঙ্গ,
 গ্যাংস অব ওয়াসেপুর,
 লাইফ ইন অ্য মেট্রো,
 ঘনচক্কর,
 কাই পো চে,
 O Kadhal Kanmani, 
 ওয়ান্স আপন অ্যা টাইম ইন মুম্বই দোবারা,
 রাজ্জো,
 রা. ওয়ান,
 তালাইভা ও 
 ইয়ে জওয়ানী হ্যাই দিওয়ানী 
ইত্যাদি

আরও দেখুন 

মুম্বই মেট্রো
মুম্বই মনোরেল
মুম্বই উপনগরীয় রেলের স্টেশনসমূহের তালিকা

তথ্যসূত্র

বহিঃসংযোগ 
 মুম্বই রেল বিকাশ নিগম

নতুন মুম্বইয়ের পরিবহনব্যবস্থা
ভারতে উপনগরীয় রেল
১৮৫৩-এ প্রতিষ্ঠিত ভারতীয় কোম্পানি
ব্রিটিশ কর্তৃক ভারতে প্রতিষ্ঠিত
মুম্বই
১৮৫৩-এ ব্রিটিশ ভারতে প্রতিষ্ঠিত
মুম্বই শহরতলি রেল
ভারতের বিমানবন্দরে রেল সংযোগ
অলিম্পিকে জিম্বাবুয়ে

জিম্বাবুয়ে বর্তমান নামে অলিম্পিক গেমসে প্রথম অংশগ্রহণ করে ১৯৮০ সালে এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসছে। এরপূর্বে ১৯২৮, ১৯৬০ ও ১৯৬৩ গেমসে রোডেশিয়া নামে অংশগ্রহণ করেছিল। রাশিয়ার সোচিতে অনুষ্ঠিত ২০১৪ শীতকালীন গেমসের মাধ্যমে শীতকালীন অলিম্পিকে জিম্বাবুয়ের অভিষেক হয়।

জিম্বাবুয়ের ক্রীড়াবিদগণ দুটি ক্রীড়ায় তিনটি স্বর্ণ সহ মোট আটটি পদক জিতেছে। একটি মাত্র শীতকালীন গেমসে অংশগ্রহণ করলেও কোন পদক জিতেনি। কিরস্তি কভেন্টারি একাই ২০০৪ ও ২০০৮ গেমসে ৭টি পদক জিতেছে। ১৯৮০ গেমসে বিশ্বকে তাক লাগিয়ে দিয়ে মহিলাদের ফিল্ড হকিতে স্বর্ণ জিতেছিল জিম্বাবুয়ে।

জিম্বাবুয়ের জাতীয় অলিম্পিক কমিটি ১৯৩৫ সালে গঠিত হয় এবং ১৯৮০ সালে আন্তর্জাতিক অলিম্পিক কমিটি আইওসির স্বীকৃতি পায়।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

ক্রীড়া অনুযায়ী পদক

বহিঃসংযোগ
অ্যামি অ্যাডামস

অ্যামি লৌ অ্যাডামস (; জন্মঃ ) একজন মার্কিন অভিনেত্রী এবং গায়িকা। তিনি দুইবার গোল্ডেন গ্লোব পুরস্কার জেতেন এবং অ্যাকাডেমি পুরস্কার ও বাফটা পুরস্কার উভয় অনুষ্ঠানেই পাঁচবার করে মনোনয়ন লাভ করেন।

তিনি ডিনার থিয়েটারের স্টেজে অভিনয়ের মাধ্যমে তার ক্যারিয়ার শুরু করেন। ১৯৯৯ সালে ড্রপ ডেড গর্জিয়াস চলচ্চিত্রে অভিনয়ের মধ্য দিয়ে ফিচার চলচ্চিত্রে তার অভিষেক ঘটে। লস অ্যাঞ্জেলসে যাওয়ার পর তিনি স্টিভেন স্পিলবার্গের ক্যাচ মি ইফ ইউ ক্যান (২০০২) ছবিতে অভিনয় করেন। এর আগে তিনি কয়েকটি নিম্ন বাজেটের চলচ্চিত্রে অভিনয় করেন। কিন্তু অ্যাডামসের ক্যারিয়ারের ব্রেকথ্রু এনে দেয়া চরিত্রটি আসে ২০০৫ সালে জুনবাগ চলচ্চিত্রে, যেখানে অ্যাডামস একজন যুবতী গর্ভবতী নারীর ভূমিকায় অভিনয় করেন। এই চলচ্চিত্রে তার অভিনয় সমালোচক মহলে যেমন প্রশংসিত হয়, তেমনি সেরা পার্শ্ব অভিনেত্রী হিসেবেও প্রথমবারের মত অস্কার মনোনয়ন লাভ করেন। ২০০৮ সালে ডাউট চলচ্চিত্রে অভিনয়ের জন্য তিনি দ্বিতীয়বার অস্কার মনোনয়ন পান।

২০১৩ সালে আমেরিকান হাসল চলচ্চিত্রে অভিনয়ের জন্য তিনি প্রথম গোল্ডেন গ্লোব পুরস্কার লাভ করেন এবং প্রথমবারের মত সেরা অভিনেত্রী ক্যাটাগরিতে অস্কার মনোনয়ন লাভ করেন। পরবর্তীতে, ২০১৪ সালে বিগ আইজ চলচ্চিত্রে অসামান্য অভিনয়ের সুবাদে অ্যামি লাভ করেন তার ক্যারিয়ারের দ্বিতীয় গোল্ডেন গ্লোব পুরস্কার। জনপ্রিয় চলচ্চিত্র ম্যান অব স্টিল এবং এর সিক্যুয়েলে তিনি লুইস লেইন চরিত্রে অভিনয় করেন।

প্রাথমিক জীবন 
ইতালির ভেনেটো শহরের ভিসেনজায় অ্যাডামস জন্মগ্রহণ করেন। সাত ভাইবোনের মধ্যে অ্যাডামস ছিলেন চতুর্থ। ১৯৮৫ সালে তার বাবা-মার বিবাহবিচ্ছেদ ঘটার আগ পর্যন্ত তিনি এলডিএস চার্চে বড় হয়েছিলেন।

ব্যক্তিগত জীবন 

২০০৮ সালের এপ্রিল মাসে ড্যারেন লি গ্যালোর সাথে অ্যাডামসের বাগদান সম্পন্ন হয়। ২০১০ সালের ১৫ মে তারা একটি কন্যা সন্তানের জন্ম দেন, যার নাম রাখা হয় অ্যাভিয়ানা অলিয়া লি গ্যালো। ২০১৫ সালের মে মাসে ক্যালিফোর্নিয়ায় লি গ্যালোর সাথে অ্যাডামস বিবাহ বন্ধনে আবদ্ধ হন।

চলচ্চিত্র

তথ্যসূত্র

বহিঃসংযোগ 

 
 

১৯৭৪-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
মার্কিন কণ্ঠাভিনেত্রী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
মুম্বই উপনগরীয় রেলের স্টেশনের তালিকা

এই নিবন্ধটি ভারতের, মুম্বই মহানগর অঞ্চলে স্থানীয় রেল পরিষেবা প্রদানকারী মুম্বই উপনগরীয় রেলের স্টেশনসমূহের তালিকা।

স্টেশন

আরও দেখুন 
মুম্বই মেট্রো

টীকা 

মুম্বই
দ্য ব্যাচেলর অফ আর্টস্‌

দ্য ব্যাচেলর অফ আর্টস্‌ (ইংরেজি: The Bachelor of Arts) (১৯৩৭) হল ভারতীয় ঔপন্যাসিক আর. কে. নারায়ণের লেখা একটি উপন্যাস। এটি স্বামী অ্যান্ড ফ্রেন্ডস্‌, দ্য ব্যাচেলর অফ আর্টস্‌ ও দি ইংলিশ টিচার উপন্যাসত্রয়ীর দ্বিতীয় উপন্যাস। এই উপন্যাসের পটভূমি নারায়ণের সাহিত্যকর্মে প্রায়শ উল্লিখিত কাল্পনিক শহর মালগুডি।

কাহিনি সারাংশ 
এক যুবকের কৈশোর থেকে যৌবনে উত্তরণের সময় যে জটিল মানসিক পরিবর্তন আসে, তা-ই এই উপন্যাসের উপজীব্য। এখানে সেই যুবকের ভগ্নহৃদয়ের বেদনা পরিস্ফুট হয়েছে। উপন্যাসের এই তরুণটির নাম চন্দ্রন। এই যুবকটি প্রাক-স্বাধীনতা যুগের উচ্চ মধ্যবিত্ত শ্রেণির প্রতিনিধি। প্রথমে ঔপনিবেশিক যুগে এই যুবকের কলেজ জীবন বর্ণিত হয়েছে। স্নাতক পাঠক্রম সমাপ্ত করার পর, সে মালতী নামে একটি মেয়ের প্রেমে পড়ে। কিন্তু মেয়েটির পরিবার তাকে প্রত্যাখ্যান করেন। কারণ, যুবকের কোষ্ঠীতে তাকে মাঙ্গলিক হিসেবে বর্ণনা করা হয়েছে। হিন্দু সমাজে একজন মাঙ্গলিক কেবল অপর এক মাঙ্গলিককেই বিয়ে করতে পারে। অন্যথায়, যে মাঙ্গলিক নয়, তার মৃত্যু ঘটে বলেই বিশ্বাস করা হয়। মালতী স্নাতক পাঠক্রম সমাপ্ত করার পর অপর একজনকে বিয়ে করে নেয়।

এই ঘটনায় চন্দ্রন এতটাই ভেঙে পড়ে যে সে মাদ্রাজে চলে যায় এবং পথেঘাটে থাকতে শুরু করে। ক্ষুধার্ত, মোহগ্রস্থ ও নিজের প্রতি দয়াপরবশ হয়ে সে এক জায়গা থেকে আরেক জায়গায় ঘুরে বেড়ানো বন্ধ করে। উদ্‌ভ্রান্ত হয়ে সেসন্ন্যাসীর জীবন বেছে নেয়। যাত্রাপথে তার সঙ্গে অনেক লোকের দেখা হয়। কোনো কোনো গ্রামবাসী তাকে সন্ত মনে করতে শুরু করে। আট মাস পর সে উপলব্ধি করে নিজের জীবনে কী বিপর্যয় সে ডেকে এনেছে। তখন তার বাবা-মায়ের কথা মনে পড়ে যায়। অনুশোচনা ও সেই উপলব্ধির কারণে সে বাড়ি ফিরে যাওয়ার সিদ্ধান্ত নেয়। বাবা-মাকে খুশি করার জন্য সে এক নিউজএজেন্টের চাকরি নেয় ও বিয়ে করার সিদ্ধান্ত নেয়। সে ভাবে, এই কাজ করলে তার বাবা-মা আগের দুঃখ ভুলে যাবেন।

বাড়ি ফিরে আসার পরেও সে মালতীকে ভুলতে পারে না। দীর্ঘকাল মালতীর ছবি ও স্মৃতি তাকে তাড়া করে ফেরে। অনেক দিন পর তার বাবা তার কাছে সুশীলা নামে আরেকটি মেয়ের বিয়ের প্রস্তাব নিয়ে আসে। চন্দ্রন তখনও প্রেম ও বিয়ের বিষয়ে সন্ধিগ্ধ ছিল। প্রথম দিকে সে মেয়েটিকে দেখতে অস্বীকার করে। তারপর সে মেয়েটিকে দেখতে যায়। শেষে সে মেয়েটির প্রেমে পড়ে যায়।

১৯৩৭-এর উপন্যাস
আর. কে. নারায়ণের উপন্যাস
ভারতীয় উপন্যাস
ইংরেজি ভাষায় ভারতীয় উপন্যাস
ভারতীয় ইংরেজি ভাষার উপন্যাস
ভারতের পটভূমিতে উপন্যাস
শ্রদ্ধা

শ্রদ্ধা একজন ব্যক্তির জন্য সম্মান সূচক একটি ইতিবাচক অনুভূতি। সম্মানিত ব্যক্তির প্রকৃত গুণাবলী জন্য এটি একটি নির্দিষ্ট অনুভূতি। এটি সম্মানের একটি নির্দিষ্ট নৈতিকতা অনুযায়ী পরিচালিত হতে পারে।
সম্মান উভয় দেওয়া যেতে পারে এবং নেওয়া যেতে পারে। শ্রদ্ধার বিপরীতার্থক অসম্মান হয়।

আরো দেখুন
 অনুভূতি
 আনন্দ
 ভীতি
 সুখ

বহিঃসংযোগ

তথ্যসূত্র

অনুভূতি
নীতিশাস্ত্রের ধারণা
পুণ্য
সাংস্কৃতিক রীতিনীতি
মানব আচরণ
আন্তঃব্যক্তিক সম্পর্ক
শহীদ এ.এইচ.এম কামারুজ্জামান সরকারি ডিগ্রি কলেজ

শহীদ এ এইচ এম কামারুজ্জামান ডিগ্রি কলেজ রাজশাহী নগরীর একটি সরকারি শিক্ষাপ্রতিষ্ঠান। ১৯৯৪ সালে রাজশাহীর উপশহর এলাকায় কলেজটি প্রতিষ্ঠিত হয় এবং ২০১৩ সালে কলেজটি জাতীয়করণ করা হয়। রাজশাহীর কৃতি সন্তান ও জাতীয় চার নেতার অন্যতম শহীদ এ এইচ এম কামারুজ্জামানের স্মৃতির প্রতি সম্মান রেখে এই কলেজের নামকরণ করা হয়।

ইতিহাস
১৯৯৪ সালে রাজশাহী মহানগরীর উপশহর এলাকার কয়েকজন বিদ্যোৎসাহী তরুণ হাউজিং স্টেটের জমি লিজ নিয়ে কলেজটি প্রতিষ্ঠা করেন। ২০১২ সালে প্রধানমন্ত্রী শেখ হাসিনার নির্দেশে শিক্ষামন্ত্রনালয় এর নামকরণের বিষয়টি অনুমোদন দেয়। সংসদ সদস্য ফজলে হোসেন বাদশা এই কলেজের সভাপতি।

২০১৩ সালে প্রতিষ্ঠানটি জাতীয়করণের মধ্য দিয়ে রাজশাহী শহরে আরো একটি সরকারি কলেজ এর যাত্রা শুরু হয়। নগরীর শহীদ এ এইচ এম কামারুজ্জামান ডিগ্রি কলেজ জাতীয়করণ রাজশাহীর শিক্ষা ক্ষেত্রে একটি বড় অর্জন।

অবকাঠামো
কলেজটিতে বর্তমানে ৫ তলা একটি ভবন রয়েছে।  এবং পাশে একটি পুরাতন দোতলা ভবন রয়েছে, যেটা প্রশাসনিক ভবন হিসেবে ব্যবহার করা হয়। এছাড়া কলেজের ভেতর আরো একটি ভবন নির্মাণের পরিকল্পনা চলছে। কলেজটিতে রয়েছে শহীদ এ.এইচ.এম কামারুজ্জামানের একটি ভাষ্কর্য। রয়েছে লাইব্রেরী,  মেয়েদের জন্য জন্য কমন রুম। এবং কলেজের ভেতর বসার জন্য ছোট্ট একটি ছাউনী রয়েছে। পুরো কলেজটি বাউন্ডারি ওয়াল দিয়ে ঘেরা।

ছোট্ট এই ক্যাম্পাস টা সবুজ ঘাস আর গাছপালা দ্বারা আচ্ছাদিত।

উপলব্ধ কোর্স
 উচ্চ মাধ্যমিক
 বিজ্ঞান 
 মানবিক 
 ব্যবসায় শিক্ষা
 ব্যাচেলর ডিগ্রি (পাস) কোর্স
 বিএ (পাস)
 বিএসএস (পাস)
 বিবিএস (পাস)

আরও দেখুন
 রাজশাহী কলেজ
 রাজশাহী সিটি কলেজ
 নিউ গভঃ ডিগ্রী কলেজ

তথ্যসূত্র

বহিঃসংযোগ 

 

রাজশাহী জেলার মহাবিদ্যালয়
১৯৯৪-এ প্রতিষ্ঠিত শিক্ষাপ্রতিষ্ঠান

১৯৯৪-এ বাংলাদেশে প্রতিষ্ঠিত